Il-varjant il-ġdid tal-COVID-19 magħruf aħjar bħala Omicorn, fl-aħħar sigħat instab anke fir-Renju Unit. Skont il-BBC, s'issa l-awtoritajiet tas-saħħa jafu b'żewġ każi ta' persuni infettati b'dan il-varjant. Jirriżulta li l-każi ġew interċettati f'Chelmsford, Essex u f'Nottingham. Iż-żewġ persuni tpoġġew fi kwarantina flimkien mal-familja tagħhom u qed isir anke l-contact tracing biex jaraw laħqux ġew infettati aktar persuni. S'issa l-varjant il-ġdid ġie identifikat fl-Afrika t'Isfel, fil-Botswana, fil-Belġju, Hong Kong u fl-Israel. 61 passiġġier mill-Afrika t'Isfel pożittivi għal varjant l-ġdid f'Amsterdam Minn naħa tagħha l-Għaqda Dinjija tas-Saħħa, il-WHO, iddikjarat li l-varjant ġdid tal-coronavirus hu inkwetanti. Il-WHO qalet li l-varjant kellu numru kbir ta' mutazzjonijiet, u l-evidenza turi li dan il-varjant jittieħed malajr, simili bħall-varjant tad-Delta. Il-WHO qalet ukoll li b'dan il-varjant hemm riskju akbar għal dawk li diġa' laqqtu l-Covid-19 meta kkumparat ma' varjanti oħra. WHO tiddikjara l-varjant il-ġdid bħala "ta' tħassib" .td_uid_3_61a26b9fcb96c_rand.td-a-rec-img{text-align:left}.td_uid_3_61a26b9fcb96c_rand.td-a-rec-img img{margin:0 auto 0 0}